На основу члана 119. став 1. тачка 1. Закона о основама система образовања и васпитања („Службени гласник РС”, бр. 88/2017 и 27/2018 – др. закони ,10/2019,6/2020 и 129/21) и члана 50. Стату­та Основне школе „Милинко Кушић“ у Ивањици (у даљем тексту: Школа), у вези са чланом 14. став 1. Закона о архивској грађи и архивској делатности ("Сл. гласник РС", бр. 6/2020), Школски одбор Основне школе „Милинко Кушић“, на седници одржаној 26.04.2023. године, донео је

**П Р А В И Л Н И К**

**О КАНЦЕЛАРИЈСКОМ И АРХИВСКОМ ПОСЛОВАЊУ**

**ОШ „МИЛИНКО КУШИЋ“ ИВАЊИЦА**

***I ОСНОВНЕ ОДРЕДБЕ***

**Члан 1.**

Правилником о канцеларијском и архивском пословању Основне школе „Милинко Кушић“ у Ивањици (у даљем тексту: Правилник) утврђује се начин канцеларијског пословања Основне школе „Милинко Кушић“у Ивањици (у даљем тексту: Школа) и начин евидентирања, класификације, архивирања и чувања регистратурског материјала, излучивања безвредног регистратурског материјала и предаје архивске грађе Историјском архиву у Ужицу.

***II КАНЦЕЛАРИЈСКО ПОСЛОВАЊЕ***

**Члан 2.**

Канцеларијско пословањеобухвата: примање и прегледање поште, завођење предмета, распоређивање и достављање предмета у рад, административно-техничко обрађивање предмета, отпремање поште, развођење поште, као и њихово стављање у архиву.

Стављање у архиву, у смислу одредаба овог Правилника сматра се архивирање, чување и излучивање безвредног регистратурског материјала.

**Члан 3.**

У оквиру канцеларијског пословања, у смислу овог Правилника, поједини термини имају следеће значење:

1. акт- службени допис, је сваки писани став којим се покреће, допуњује, мења, прекида или завршава нека службена делатност Школе. Службени дописи могу бити обични, поверљиви, строго поверљиви као и са ознакама коју тајну садрже или врсту хитности;

2. прилог- је писани састав (документ, табела, грфикон, цртеж и сл.) или физички предмет који се прилаже уз службени допис ради допуњавања, објашњавања или доказивања садржине службеног дописа;

3. предмет- је скуп свих аката и прилога који се односе на исто питање или задатак, чинећи једну целину;

4. досије - је скуп више предмета који се односе на исту материју и на исто правно или физичко лице;

5. фасцикла- је скуп више предмета или досијеа који се после завршеног поступка чувају сређени у истом омоту (кутији, корицама и сл.);

6.архивска грађа- је сав изворни и репродуковани (писани, цртани, штампани, фотографисани, филмовани, или на други начин забележени) документарни материјал од значаја за историју, за културу и остале друштвене потребе настао у раду Школе;

7. регистратурски материјалчине списи, предмети и акти, фотографски снимци или на други начин забележени записи и документа, као и књиге и картотеке о евиденцији тих записа и докумената примљених и насталих у раду Школе који су од значаја за текући рад Школе и док из тог регистратурског материјала није одабрана архивска грађа;

8. безвредни регистратурски материјалчине делови писане документације, који су изгубили оперативну вредност, односно којима је престала важност за текући рад а нису оцењени као архивска грађа;

9. архива -је посебан простор где се чувају архивирани предмети, евиденције о актима и предметима, као и остали документациони материјал Школе до предаје надлежном архиву или до њиховог уништења;

10. архивска књига **-** је књига у коју су уписани сви изворни и репродуковани документарни материјали настали у раду Школе;

11. архивски фонд - чине сви архивски предмети који су настали у пословању Школе.

***III ПРИМАЊЕ И ПРЕГЛЕДАЊЕ ПОШТЕ***

**Члан 4.**

Примање поштеврши се у редовном радном времену од стране овлашћеног запосленог.

Пријем поштанских пошиљки у пошти врши овлашћени запослени Школе.

**Члан 5.**

Пријем поште која се доставља путем курира, овлашћени запослени потврђује потписом на копији дописа чији се оригинал прима, или на доставници.

**Члан 6.**

Оштећенувредносну или препоручену пошиљку, овлашћени радник не може подићи док се комисијски и записнички не констатује та чињеница, као и садржина пошиљке.

Овлашћени радник прима пошту на име запослених и уручује је именованом без отварања.

Доставницу, односно повратницу из претходног става може потписати само оно лице на чије име гласи пошиљка.

**Члан 7.**

Поверљиву и строго поверљиву поштуотвара директор Школе или запослени кога он за то одреди.

Обичну и препоручену поштуотвара секретар школе или директор школе. Пошиљке у вези са лицитацијом, конкурсом, огласом и сл. не отварају се, већ се на њима уписује време и датум пријема, а отварање пошиљки се врши од стране комисије именоване ради обављања послова у вези којих су пристигле пошиљке.

**Члан 8.**

При отварању пошиљке треба обратити пажњу да се не оштети њена садржина, као и да у коверти не остане неки прилог. У случајевима када датум предаје пошиљке путем поште може бити од значаја за рачунање времена - рока, уз примљену пошиљку обавезно се мора сачувати коверат.

**Члан 9.**

За оштећене примљене пошиљке, записнички или кратком забелешком, која се уписује непосредно уз отисак пријемног штамбиља овлашћени радник је дужан да констатује обим и врсту оштећења.

**Члан 10.**

На примљену пошиљку утискује се пријемни штамбиљ. У отисак пријемног штамбиља уписују се следећи подаци: датум када је акт примљен, број из деловодника, број примљених прилога, ако их има, и укупну вредност пошиљке ако је она исказана.

**Члан 11.**

Примљену пошту по правилу распоређује запослени Школе који је прима, отвара и прегледа.

Разврставање и распоређивање поштеврши се предајом предмета лицу којем се предмет доставља у рад.

Разврставање поште врши се истог дана када је пошта примљена.

***IV ЗАВОЂЕЊЕ ПРЕДМЕТА***

**Члан 12.**

Зависно од потреба Школе, води се основна евиденцијао примљеним и сопственим актима и посебне евиденције.

**Члан 13.**

Основна евиденција предмета води се у "Деловоднику".

Деловодник се води по систему основних бројева и подбројева - нумерички систем.

Основним бројевима означавају се предмети а подбројевима се означавају дописи који се односе на одређени предмет.

**Члан 14.**

Завођење предметау деловоднику врши се на следећи начин:

- у рубрику једануписује се основни број деловодника;

- у рубрику двауписује се назив предмета,

- у рубрику три уписује се подброј предмета,

- у рубрику четириуписује се датум пријема предмета,

- у рубрику петуписује се назив и седиште пошиљаоца, а при завођењу сопствених предмета уписује се скраћеница "ош" (ОШ „Милинко Кушић“ Ивањица).

**Члан 15.**

У одговарајућу рубрику пријемног штамбиља који се утискује на сваки примљени предмет, уписује се основни број под којим је предмет заведен у деловоднику, као и подброј под којим је допис заведен у одговарајућој рубрици и датум пријема.

**Члан 16.**

Када се попуне све три рубрике за завођење подброја, завођење даљих подбројева врши се преношењем основног броја. То значи да се у слободну рубрику упише основни број, али овог пута испод речи "пренос", а остале рубрике се попуњавају на исти начин.

**Члан 17.**

Попис акатаје саставни део деловодника у који се заводе дописи исте врсте, који се масовно појављују и користе и по којима се решава у оквиру делатности Школе.

За овакву врсту предмета се по правилу на почетку године резервишу први основни бројеви у деловоднику. Код основног броја чији се подбројеви уписују у попис аката, преко водоравних линија рубрике 5 деловодника уписује се крупним словима "попис аката".

На овај начин заводе се ђачке књижице и потврде које се, за различите намене, издају ученицима, као и евиденција о одржаним седницама Стручних већа и Тимова у Школи.

***V АДМИНИСТРАТИВНО ТЕХНИЧКО ОБРАЂИВАЊЕ ПРЕДМЕТА***

**Члан 18.**

Сваки службени допис садржиследеће делове:

- заглавље у горњем левом углу (назив и седиште Школе, број службеног дописа датум и пуна адреса),

- назив и седиште примаоца,

- кратак садржај дописа саставља се са леве стране испод адресе примаоца,

- број и датум примљеног дописа на који се одговара ("веза")

- испод текста потпис службеног лица и печат Школе,

- испод текста наводе се прилози.

Текст дописа мора бити јасан, сажет и читак.

Службени допис се саставља најмање у два примерка, од којих се један обавезно чува у Школи.

***VI ОТПРЕМАЊЕ ПОШТЕ***

**Члан 19.**

На сваком службеном допису по коме је поступак завршен, овлашћени запослени, поред ознаке "а/а", уписује рок чувања предмета на основу Листе категорија регистратурског материјала са роковима чувања и потписује се.

**Члан 20.**

Отпремање поште врши овлашћени запослени истог дана када је пошта преузета.

Више пошиљки за истог примаоца ставља се у један коверат.

**Члан 21.**

Вредност пошиљке, поверљива преписка, штампане ствари отпремају се по прописима ПТТ-а.

Омоти поверљиве и строго поверљиве пошиљке, печате са печатним воском, утискивањем месинганог жига преко растопљеног воска и то: на средини за поверљиво, а за строго поверљиву на средини и у угловима омота.

**Члан 22.**

Књигаза пошту служи као евиденција о извршеној отпреми поште.

У књигу за пошту уписују се све пошиљке које се отпремају поштом, са означавањем да ли се она отпрема као препоручена или обична пошиљка.

**Члан 23.**

Отпремање хитне и друге поште органима и другим предузећима може се отпремати преко запосленог у школи којег овласти директор, уз доставницу.

**Члан 24.**

По извршеној отпреми поште копије послатих дописа, са враћеним, потписаним доставницама, одлажу се у архиву хронолишки по деловодном броју или се архивирају заједно са предметима на које се односе.

***VII АУТОМАТСКА ОБРАДА ПОДАТАКА***

**Члан 25.**

Аутоматском обрадом податакаобрађује се рачуноводствена документација и воде пословне књиге.

За сваку категорију докумената, односно књига који се обрађују, односно воде аутоматском обрадом података врши се годишње штампање података.

У погледу рока чувања појединих категорија, исто се чува штампани извештај као и запис на употребљеном медијуму.

**Члан 26.**

Заштита податакакоји се воде и обрађују аутоматском обрадом података врши се преснимавањем података на дискете или дискове.

За тачност и комплетност података одговара овлашћено лице у служби у којој документација настаје.

***VIII АРХИВИРАЊЕ И СТРУЧНО ОДРЖАВАЊЕ АРХИВЕ***

**Члан 27.**

Ради очувања регистратурског материјала у сређеном и безбедном стању овим Правилником се прописује начин евидентирања, класификације, архивирања и чувања регистратурског материјала насталог у раду Школе.

**Члан 28.**

Архивирањезавршених предмета врши се нумерички (по редним бројевима) и хронолошки (по датумима).

Завршени предмети могу се највише 2 године чувати у канцеларијама (приручна архива) а после тог рока обавезно се предају у архиву.

**Члан 29.**

Сав регистратурски материјал настао у раду Школе уписује се у архивску књигу, која служи као општи инвентарски преглед целокупне архивске грађе и регистратурског материјала.

**Члан 30.**

Уписивање у Архивску књигу врши се на следећи начин:

- у рубрику 1. уписује се редни број. Под једним редним бројем уписује се истоветни материјал без обзира на количину. Редни бројеви се настављају из године у годину;

- у рубрику 2. уписује се датум уписа;

- у рубрику 3. уписује се година, односно раздобље у којем је документарни материјал настао (за документарни материјал који обухвата податке из више година уписује се почетна и крајња календарска година);

- у рубрику 4. уписује се класификациона ознака (ако је утврђена);

- у рубрику 5. уписује се садржај, врста архивске грађе или документарног материјала;

- у рубрику 6. уписује се количина, број архивских јединица (нпр. Фасцикли, регистратора и др);

- у рубрику 7. уписује се број и датум записника (приликом уништавања безвредног материјала или приликом предаје надлежном архиву);

- у рубрику 8. уписује се рок чувања документарног материјала из важеће Листе категорија;

- у рубрику 9. уписује се примедба (нпр. смештај документарног материјала).

**Члан 31.**

Препис архивске књигеза претходну годину доставља се Историјском архиву у Ужицу до 30. априла текуће године.

**Члан 32.**

Регистратурски материјалсе чува према роковима који су утврђени Листом категорија регистратурског материјала са роковима чувања.

Листа категорија регистратурског материјала са роковима чувања садржи:

1. редни број,

2. назив категорије регистратурског материјала,

3. рок чувања.

**Члан 33.**

Листа категорија регистраторског материјала са роковима чувања доставља се на сагласност Међуопштинском историјском архиву у Ужицу, чије је мишљење обавезно.

**Члан 34.**

За трајно чување, као архивска грађа одређују се категорије које садрже податке од значаја за историју и друге науке, за културу уопште и остале друштвене потребе, податке

који одражавају суштину рада Школе, као категорије предвиђене за трајно чување посебним законима.

**Члан 35.**

За регистратурски материјал који није оцењен као архивска грађа, рокови се одређују у складу са потребама Школе и у складу са посебним прописима.

**Члан 36.**

Регистратурски материјал уписан у архивску књигу, мора бити сређен и према утврђеној класификацији разврстан у одговарајуће регистратурске јединице (регистраторе, фасцикле, кутије).

На регистратурским јединицамаисписују се следеће ознаке:

- назив Школе,

- година настанка материјала,

- назив категорије,

- почетни и завршни број уложених предмета и

- број из архивске књиге.

**Члан 37.**

Регистратурски материјал који садржи податке који су законом и општим актом одређени као државна, војна и службена тајна, улажу се у посебне регистратурске јединице.

**Члан 38.**

Регистратурске јединице одлажу се на одговарајуће полице или ормане у просторијама намењеним за смештај архиве, тако да регистратурски материјал буде обезбеђен од влаге, пожара, нестанка и оштећења.

**Члан 39.**

Архивом рукује, врши њену непосредну заштиту, стручно одржава запослени задужен за послове архиве и секретар Школе.

**Члан 40.**

Предмети из архиве могу се давати на привремено коришћење, уз реверс који се пише у три примерка.

Један примерак реверса се чува на месту одакле је предмет узет, други примерак се чува код радника архиве, а трећи се издаје лицу који предмет користи.

***VIII ОДАБИРАЊЕ АРХИВСКЕ ГРАЂЕ И ИЗЛУЧИВАЊЕ БЕЗВРЕДНОГ***

***РЕГИСТРАТУРСКОГ МАТЕРИЈАЛА***

**Члан 41.**

Излучивање безвредног регистратурског материјалаврши се сваке године комисијски.

Комисију из претходног става именује директор Школе.

**Члан 42.**

О излучивању безвредног регистратурског материјала води се записник.

Записникиз претходног става садржи:

- имена чланова комисије,

- датум и место састављања записника,

- назив ствараоца регистратурског материјала,

- године настанка материјала,

- попис категорија регистратурског материјала,

- укупну количину излученог материјала, изражену у дужним метрима,

- спецификацију излученог материјала.

Записник се саставља у три примерка, од којих се два достављају историјском Архиву у Ужицу.

**Члан 43.**

Овај Правилник ступа на снагу у року од 8 дана од дана објављивања на огласној табли Школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Зоран Миловановић

Правилник је заведен под бројем 380 од 26.04.2023.године и објављен на огласној табли школе дана 27.04.2023. године, а ступa на снагу 05.05.2023.године.

Секретар школе

\_\_\_\_\_\_\_\_\_\_\_\_\_\_\_\_\_\_

Маријана Поледица